El Camín ente La Pola, L.lena y Mieres escurre paralelu al ríu y a les modernes víes de comunicación, ensin xubíes nin baxaderes, pol fondu del valle. Arródiennos montes chiscaos d'aldegues, abondoses viesques y praos. El monte mixtu de ribera namái sume nos sitios urbanos y acopáñanos a lo llargo de la etapa. Escontra dambos llaos van abriéndose valles secundarios cargaos tamién de padremuñu cultural ya industrial, naturaleza y espacios protexíos, y una hestoria venceyada a les actividaes agropecuaries y mineras por igual: son los valles del ríu Ayer, del ríu Turón, y los regueros de Cuna, de Duró, de San Xuán y de Santirso.